Ελένη Ποιμενίδου (αθλήτρια)

Η Ελένη Ποιμενίδου (4 Ιουλίου 1980)  είναι Ελληνίδα χειροσφαιρίστρια. Αγωνίζεται στη θέση της πίβοτ και θεωρείται η καλύτερη σε αυτή τη θέση στην Ελλάδα. Αποτελεί και μία από τις καλύτερες αθλήτριες στο beach handball με πολλά πρωταθλήματα Ελλάδας και Ευρώπης με την Avant Garde και συμμετοχές σε πανευρωπαϊκά πρωταθλήματα με την εθνική ομάδαΣτην Αναγέννηση Άρτας η Ελένη Ποιμενίδου , womensports.gr, 04/09/2013. ανακτήθηκε 20/07/2015.

Καριέρα
Γεννήθηκε στη Δράμα στις 7 Απριλίου 1980. Ξεκίνησε το χάντμπολ στις Ελπίδες Δράμας το 1990. Παίζοντας εκεί για 13 χρόνια το 2003 αποδέχτηκε πρόταση της Ορμής και μετακόμισε στην Πάτρα. Με την Ορμή κατέκτησε το πρωτάθλημα και το κύπελλο Ελλάδας το 2007, για πρώτη φορά στην ιστορία της πατρινής ομάδας. Έμεινε στην Πάτρα 7 χρόνια, κατακτώντας συνολικά 7 τίτλους. Το 2010 μετακόμισε στη Θεσσαλονίκη για τον Π.Α.Ο.Κ. όπου παρέμεινε δύο χρόνια. Ακολούθησαν οι Πρωτοπόροι Θεσσαλονίκης για ένα χρόνο και το 2013 πήρε μεταγραφή στην Αναγέννηση Άρτας. Το καλοκαίρι του 2014 υπέγραψε στη νορβηγική Førde ILΣτη Νορβηγία η διεθνής μας –Δραμινή- Ελένη Ποιμενίδου , dramini.gr, 02/08/2014. ανακτήθηκε 20/07/2015. Το 2015 επέστρεψε στο ελληνικό πρωτάθλημα με τα χρώματα του Πανοράματος ΘεσσαλονίκηςΗ Ποιμενίδου επέστρεψε στην Ελλάδα , pelop.gr, 23/02/2015. ανακτήθηκε 20/07/2015 όπου παρέμεινε για δύο σεζόν. Την αγωνιστική περίοδο 2017-2018, την τελευταία της επαγγελματικής της καριέρας, αγωνίστηκε με την ομάδα της Πυλαίας με την οποία εξασφάλισε την άνοδο του σωματείου στην Α1 γυναικών για πρώτη φορά στην ιστορία τουΗ Ελένη Ποιμενίδου μια σπουδαία αθλήτρια σταματάει τη λαμπρή της καριέρα . greekhandball.com. 30/04/2018. Ανακτήθηκε: 29/08/2019.

Εθνική Ομάδα
Είναι διεθνής με την εθνική Ελλάδας και αναντικατάστατο μέλος της από το 1997. Το 2004 συμμετείχε στους Ολυμπιακούς Αγώνες της Αθήνας ως μέλος της Εθνικής Ομάδας χειροσφαίρισηςEleni Poimenidou , sports-reference.com. ανακτήθηκε 20/07/2015. Με την εθνική Ελλάδος στο μπιτς χάντμπολ κατέκτησε το χρυσό μετάλιο το 2019 στους ΙΙ Παράκτιους Μεσογειακούς Αγώνες της Πάτρας και το αργυρό μετάλιο το 2015 στους I Παράκτιους Μεσογειακούς Αγώνες της Πεσκάρας.

Τίτλοι
 Χρυσό μετάλλιο με την Εθνική Ελλάδας στο Μπιτς Χάντμπολ στο Παγκόσμιο Πρωτάθλημα: 2018
 Χρυσό μετάλλιο με την Εθνική Ελλάδας στο Μπιτς Χάντμπολ στους II Παράκτιους Μεσογειακούς Αγώνες: 2019
 Αργυρό μετάλλιο με την Εθνική Ελλάδας στο Μπιτς Χάντμπολ στους I Παράκτιους Μεσογειακούς Αγώνες: 2015
 Πρωταθλήτρια Ελλάδος: 2007, 2008, 2009, 2010 (Ορμή)
 Κυπελλούχος Ελλάδας: 2007, 2009, 2010 (Ορμή)
 Πρωταθλήτρια Ευρώπης στο Μπιτς Χάντμπολ (EBT Masters): 2009 (Avant Garde)
 Δευτεραθλήτρια Ευρώπης (αργυρό μετάλλιο) στο Μπιτς Χάντμπολ (EBT Masters): 2016 (Σπάρτακος Α.Σ.)
 Πρωταθλήτρια στο Πανελλήνιο πρωτάθλημα Μπιτς Χάντμπολ: 2006, 2007, 2008, 2009, 2010, 2011, 2012, 2013 (Avant Garde), 2015, 2016, 2018, 2019 (Σπάρτακος Α.Σ.)
 Κυπελλούχος στο Πανελλήνιο Κύπελλο Μπιτς Χάντμπολ: 2015, 2016, 2017, 2018, 2019 (Σπάρτακος Α.Σ.)

Διακρίσεις
 6η θέση στο Ευρωπαϊκό Πρωτάθλημα Beach Handball: 2017
 Φιναλίστ πρωταθλήματος Ελλάδας: 2004, 2006 (Ορμή)
 Φιναλίστ Κυπέλλου Ελλάδας: 2004, 2005, 2006, 2008 (Ορμή)
 Φιναλίστ πρωταθλήματος Μπιτς Χάντμπολ: 2017 (Σπάρτακος Α.Σ.)
 1η σκόρερ πρωταθλήματος Ελλάδας: 2009, 2010

Παραπομπές

 Εξωτερικοί σύνδεσμοι 
 ΠΡΩΤΑΘΛΗΤΕΣ ΕΛΛΑΔΟΣ AVANT GARDE ΚΑΙ SUMMER, handball.org.gr, 29/07/2013. ανακτήθηκε 20/07/2015
 “Μετακόμισε” στην Άρτα η Ελένη Ποιμενίδου, neotera.gr, 06/09/2013. ανακτήθηκε 20/07/2015

Κατηγορία:Αθλήτριες της εθνικής Ελλάδος χειροσφαίρισης
Κατηγορία:Χειροσφαιριστές Ορμής Πάτρας
Κατηγορία:Χειροσφαιριστές ΠΑΟΚ